Μαρμελάδα αχλάδι με μπαχαρικά, έτοιμη σε 20 λεπτά
Μόνο 20 λεπτά θα μας πάρει να βράσουμε, να αποστειρώσουμε και να σφραγίσουμε στα βάζα αυτή την υπέροχη μαρμελάδα αχλάδι με μπαχαρικά. Ταιριάζει πολύ με τυριά αλλά και δίπλα σε κέικ και μπισκότα.
6 κούπες αχλάδι, κομμένο σε κυβάκια, 6 κούπες ζάχαρη, 1 κούπα νερό, 1/4 κούπας χυμός λεμονιού, 60 γρ. πηκτίνη για μαρμελάδες (σκόνη) - βρίσκουμε σε μεγάλα σούπερ μάρκετ και σε μπαχαράδικα , 1/2 κούπα σκούρα καστανή ζάχαρη, 1/2 κουτ. γλυκού καρδάμωμο, τριμμένο (το βρίσκουμε και ως κάρδαμο τριμμένο ή κακουλέ), 1/2 κουτ. γλυκού μοσχοκάρυδο, τριμμένο, 1/2 κουτ. γλυκού κανέλα, τριμμένη
Σε μια μεγάλη κατσαρόλα με άφθονο νερό που βράζει, βάζουμε τα βάζα με τα καπάκια να σιγοβράσουν για 10 λεπτά μέχρι να κάνουμε τη μαρμελάδα.Σε μια άλλη μεγάλη κατσαρόλα με βαρύ πάτο ανακατεύουμε τα αχλάδια, το νερό και τον χυμό λεμονιού και τοποθετούμε σε δυνατή φωτιά. Μόλις πάρουν βράση, χαμηλώνουμε τη φωτιά, σκεπάζουμε και αφήνουμε να σιγοβράσουν για 10 λεπτά.Στο μεταξύ, όταν ολοκληρωθεί το βράσιμο των βάζων, τα βγάζουμε προσεκτικά με μια λαβίδα και τα τοποθετούμε ανάποδα πάνω σε μια καθαρή και σιδερωμένη πετσέτα κουζίνας ώστε να στραγγίξουν. Ωστόσο, αφήνουμε την κατσαρόλα με το νερό στη φωτιά.Συνεχίζουμε με τη μαρμελάδα, ρίχνοντας στην κατσαρόλα την πηκτίνη. Δυναμώνουμε ξανά τη φωτιά, προσθέτουμε τη ζάχαρη και συνεχίζουμε σε δυνατή φωτιά μέχρι να διαλυθεί (για 1-2 λεπτά).Αποσύρουμε από τη φωτιά και προσθέτουμε την καστανή ζάχαρη και τα μπαχαρικά.Ανακατεύουμε και γεμίζουμε τα βάζα αφήνοντας 1,5 εκ. από το χείλος. Βιδώνουμε τα καπάκια και επιστρέφουμε τα βάζα στο βραστό νερό. Αφηνουμε αλλα 10 λεπτά και μετά βγάζουμε και αφήνουμε να κρυώσουν. 
Αχλάδι,Ζάχαρη,Vegan,Νηστίσιμα,Χορτοφαγικά